16. divizija Kopnene vojske
16. divizija Kopnene vojske vojna je formacija koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Od početka ljeta 1992. jedinice i općinski štabovi odbrane formirani na području Visokog, Breze, Olova, Vareša i slobodnih teritorija Ilijaša ulazili su u privremene sastave OG Visoko 1. i 3. korpusa, OG Istok 3. i 6. korpusa i OG Kladanj 2. korpusa. Početkom 1994. ovo se područje našlo u zoni odgovornosti 1. korpusa, a rukovođenje i komandovanje sprovodilo se kroz Operativne grupe 2 Visoko i 3 Vareš. 11. januara 1995. formirana je 16. divizija sa sjedištem u Varešu. U njen sastav ušle su: 110. slavna olovska brdska brigada 122. lahka brigada 126. lahka brigada 134. brdska brigada 135. brdska brigada 136. brdska brigada 147. lahka brigada. Početkom septembra, od ljudstva 285. lahke brigade koje je preživjelo pad žepske enklave formirana je 185. lahka brigada. U novembru je izvršena reorganizacija jedinica: 110. brigada preimenovana je u 161, a 134. u 164. Od 122. i 126. formirana je 162. brdska brigada, a od 135. i 136. 165. brdska brigada.